Идеализм

Идеализм - материализмдин каршысы, ал аң-сезимди, кыял-ойду дүйнөнүн негизги башаты, баары идеядан башталат деп эсептеген философиялык багыт, окуу. 1702-ж. Лейбниц Эпикурду ири материалист, Платонду ири идеалист катары мүнөздөгөндө колдонгон. Ошондон бери материализм менен идеализм карама-каршы коюлуп келет. Бул марксизм-ленинизм алкагында бир беткей, олдоксон мүнөзгө өткөн. Мындай жиктөө ыгыжөнү менен жүргүзүлсө, айрым философиялык талаш маселелерди туура түшүнүүгө жол ачат. Идеализмдин белгилүү өкүлдөрү Декарт, Кант, Гегель, Беркли ж. б. 

 Колдонулган адабияттар 
 “Кыргызстан” улуттук энциклопедиясы: 3-том. Башкы редактору Асанов Ү. А. К 97. Б.: Мамлекеттик тил жана энциклопедия борбору, 2011. 784 бет, илл. ISBN 978 9967-14-074 -5

Категория:Философиялык багыттар жана мектептер
Категория:Филасофия